**Тәуелсіздік –арманым,**

**Жырымды саған арнадым**

**1-жүргізуші.** Армысыздар, құрметті ұстаздар, оқушылар және осы кештің қадірлі де қадірменді қонақтары!

**2-жүргізуші.** Тәуелсіздік- шуақ төккен ақ күнім,

 Басқа қонған баға жетпес бақ бүгін! атты кешімізді бастаймыз.

 ҚР мемлекеттік әнұранын шырқайық.

**1-жүргізуші.** Дауылға желтоқсанның желі айналды,

 Ашуға мінді Алатау, кәрі, айбарлы.

 Күтпеген іс ақыры не болды деп,

 Күллі әлем Алматыға қарай қалды.

**2-жүргізуші.** Кез емес жаугершілік «аттан» атты,

 Алаңның шеруі емес салтанатты.

 Қытымыр қыстың басы сол бір айда,

 Желтоқсан желі әлемді жалт қаратты.

 **1-жүргізуші.**1991 жылдың 16 желтоқсаны тәуелсіздігімізді алған күн ретінде жарияланды. Біз ол күнді мерекеге айналдырдық. Тәуелсіздік алғанымызға да 26 жыл толыпты. Мерекелік құттықтау сөзді мектеп директоры Стамкулов Бөлтірік Қабылдаұлына береміз.

**2-жүргізуші.** Бүгінгі тәуелсіздікке халқымыз оңайлықпен жеткен (жоқ. Ата-бабаларымыз өз жерін, отанын, халқын қорғаймын деп тарихи оқиғаларды бастарынан кешірді. Өткен тарихқа шолу жасайық. (**Оқушыларды ортаға шақырайық)**

**1-оқушы.** 1466 жылы қазақ хандығы құрылды. Хандықтың іргесін қалаған Қазақтың атақты хандары Керей мен Жәнібек.

**2-оқушы**. 1723 жылы «Ақтабан шұбырынды**»** Жоңғарлармен болған соғыс.

**3-оқушы**. 1916 жылы ұлт – азаттық көтеріліс.

**4-оқушы**. 1917 жылы қазақ халқының зиялы қауымының өкілдері қуғын - сүргінге ұшырап халқым, елім деп жүріп «хадық жауы» атанды.

**5-оқушы**. Қазақ халқының ең соңғы өліп - тірілуі біздің заманымыздың қайғы қасіретіне және мақтанышына айналған 1986 жылғы желтоқсан оқиғасы.

**2-жүргізуші. 16 желтоқсан- қуанышты да, қайғылы күн.** Болған соғыс.Қайғылы күн дегенде, ол күні қыршын кеткен аға-әпкелерімізді еске аламыз. Ал қуанышты күн дегенде, біз тәуелсіз дербес ел болдық.

**1-жүргізуші.** Иә, сол бір қанды шеру оқиғасы талай жастарымызды қыршынынан қиды. Бүгін басқалардан шоқтығы биік жұлдыздар туралы айтамыз. Ол қандай жұлдыздар?

**2-жүргізуші.** Шоқтығы биік Шоқаннан бастап, поэзия көгінде алаулаған Сұлтанмахмұттың ізін басқан ұл-қыздарымыздың өкілдері Қайрат Рысқұлбеков, Ләззат Асанова, Ербол Сыпатаев, Сәбира Мұхаметжановалар.

 Ендеше, Желтоқсан құрбандарын 1 минут үнсіздікпен орнымыздан тұрып еске алайық.

**1-жүргізуші.** Иә, сол бір қанды шеру қалай басталып еді? Уақытты кері айналдырып көрейікші....

**2-жүргізуші.** Біз бүгін ақтарайық тарих сырын,

 Құрметтеп, «Қайрат ұлдың» батырлығын.

 Тамашалап көрейік, бар ынтамен

 Қайраттың үй-ішімен кездесу көрінісін.

 **Сахналық** **көрініс (Қайраттың әкесі мен шешесімен кездесуі) (**Ортаға қолы кісендеулі Қайрат пен милиционерлер шығады)

 Ән **«Желтоқсан желі»**

 **II. ( Ортаға портрет ұстаған оқушылар шығады)**

**2-жүргізуші.** Сол күндерді есіме мен көп алам,

 Желтоқсанның 17-сі топ алаң.

 Тоғышардың түсіне де

 Басталды бір сұмдық у- шу зобалаң.

**1-оқушы.** Жас арудың жанарында – Желтоқсан,

 Қанды ғасыр табанында – Желтоқсан.

 Қаралы өмір қайыстырған – Желтоқсан,

 Қара тұмар қабағында – Желтоқсан.

**2-оқушы.** Жауыздықты жасқағанда Желтоқсан ,

 Жаңа ғұмыр бастағанда Желтоқсан.

 Жазықсыздың көз жасына жуынып,

 Абақтыға тастағанда Желтоқсан.

**3-оқушы.** Желтоқсан – заман, тайғағы байтақ,

 Шарпысқан сәті үміт пен күдік наланың.

 Желтоқсан- Қайрат, Ләззат пенен Сәбира,

 Құрбаны болған жазықсыз бұл жаланың.

**4-оқушы.** Әр қазақтың есінде сақталады,

 Желтоқсандық өнерден ақталады.

 Ел намысын қорғаған сарбаздарым,

 Ерліктерің мәңгілік мақталады. **(Оқушылар кетеді)**

**1-жүргізуші.**  Иә, бұл оқиға тарихта (Құйын – 86) деген атпен мәңгі қалды. Бұл жойқын шабуыл қаншама қазақ қыздары мен жігіттерін арамыздан алып кетті.

**2-жүргізуші. -** Енді біз не дейміз? Енді қайтып келмесін,

 Сол бір қарғыс атқан күн.

1. **Әдеби - тарихи қойылым.**
2. **оқушы.** Тәуелсіз ел – Қазақстан арайлы,

Бүгін саған әлем түгел қарайды.

 Тәуелсіздік тұғыры бұл халқымның,

 Бейбітшілік таңы әр кез арайлы

**2-оқушы.** Келді осылай аңсаған күніміз де,

 Көптен күткен тәуелсіздік келді бізге

 Қайта оралды сан ғасырлық қиындықтан,

 Қасиетті тіліміз бен дініміз де.

**3-оқушы.** Тәуелсіз мемлекетпіз – Қазақстан,

 Біздерді басқармайды ешкім тыстан.

 Оңайлықпен келген жоқ теңсіздігіміз,

 Аман қалған халықтың қырылыстан.

**4-оқушы.** Егеменді ел болдықалға басып,

 Мерекені қазақ тойлар алға басып.

 Төрткүл дүние өзіңді танып отыр,

 Мойындаттың тарихың мен даңқың асып.

**5-оқушы.** Егеменді ерікті ел екенбіз,

 Жылдан – жылға дамыған берекеміз.

 Бостандықтың таңы атқалы 26 жыл болды,

 Халайық, құтты болсын мерекеміз.

**6-оқушы.** Қиындықты көп көрген ел екенбіз,

 Жылдан - жылға дамыған берекеміз.

 Тойымыз тойға ұласып, шаттанайық,

 Халайық, құтты болсын мерекеміз.

**7-оқушы.** Қазақстан – көк байрақты едің,

 Сен дегенде лүпілдейді жүрегім.

 Өзің менің қуанышым, бақытым,

 Өзің менің мақтанышым, тірегім.

**8 - оқушы**. Қазақстан – дейтін бар елім,

 Жатыр алып жарты дүние әлемін.

 Бұл даланы көріп алғаш қуанғам,

 Бұл далада өскен жанда жоқ арман

**9-оқушы.** Күн бүгін – шашау болып жыр шашылған,

 Күн бүгін – аспанымнан нұр шашылған.

 Жан – жағында қалқып тұр қошемет қып,

 Құтты болсын Тәуелсіздік ақ таңы.

**10-оқушы.** Тәуелсіздік атып көкке өрлеген,

 Шаттанған жоқ, мақтанған жоқ ел тегін.

 Қазағымды толғайын бір сомдайын,

 Өткенін де, бүгінін де ертеңін.

**11-оқушы.** Озбырлық күшпен тұншығып,

 Үміттің оты өшкен күн.

 Жанына таппай бір шындық,

 Ер Қайрат қыршын кеткен күн.

**12-оқушы.** Желтоқсан айы естесің,

 Дауыл боп бұрқып ескенсің.

 Азаттық күйі қашаннан,

 Көкейін елдің ескенсін.

**13-оқушы.** Жанымыз жомарт қазақпыз,

 Мәңгүрт боп кете жаздаппыз.

 Қосайық басты бауырлар,

 Жанайық, жансақ маздап біз!

**14-оқушы.** Мен қазақпын, биікпін, байтақ елмін,

 Қайта тудым өмірге қайта келдім.

 Мен мыңда бір тірілдім мәңгі өлмеске

 Айта бергім келеді айта бергім.

**15-оқушы.** Әр қазақтың есінде сақталады,

 Желтоқсандық өрендер ақталады.

 Ел намысын қорғаған сарбаздарым,

 Ерліктерің мәңгілік сақталады.

**16-оқушы.** Күн болды бұл керемет,

 Ақ түйе қарны жарылған.

 Ел болдық шүкір не керек,

 Әлемге аты танылған.

**17-оқушы.** Қазақ батыр ел деймін,

 Ұл мен қызы ер деймін.

 Ата – қоныс жерімді,

 Мен ешкімге бермеймін.

**18-оқушы.** Қазақ елім! Туды жастық дәуірің,

 Алғандайсың жұлдызыңның жарығын.

 Тәуелсіздік құтты болсын қымбаттым,

 Туған күнің құтты болсын, бауырым!

**19-оқушы.** Мен – қазақпын мың өліп мың тірілген,

 Жүрегімде таныстым мұң тіліммен.

 Жылағанда жүрегім күн тұтылып,

 Қуанғанда күлкімен түн түрілген.

**20-оқушы**. Мен – қазақпын қаныммен, жүрегіммен,

 Сән салтанат салтымды сүйемін мен.

 Бақ орнатам басында моланың да,

 Мұрагерім оған да иемін мен.

 Хор **«Атамекен**»

 **1-жүргізуші.** Туған жер егеменді тәуелсіз ел,

 Болашаққа нық басып буынған бел.

 Көкке өрлеген байрақты желбіретіп,

 Қуаныш пен шаттыққа қадам басты ел.

**2-жүргізуші.** Армандарды жақындатып тым алыс,

 Біздің жаққа жетпес екен жылы ағыс.

 Егемендік – ел бақыты, ертеңі

 О, халайық! Құтты болсын қуаныш! – деп бүгінгі мерекемізді аяқтаймыз.

Хор **«Өз елім».**